CELEX: 62020TN0654
Language: ro
Date: 2020-10-27 00:00:00
Title: Cauza T-654/20: Acțiune introdusă la 27 octombrie 2020 – Silex/Comisia Europeană și EASME

18.1.2021   
            
            
               RO
            
            
               Jurnalul Oficial al Uniunii Europene
            
            
               C 19/59
            
         
      Acțiune introdusă la 27 octombrie 2020 – Silex/Comisia Europeană și EASME
      (Cauza T-654/20)
      (2021/C 19/63)
      Limba de procedură: maghiara
      
         Părțile
      
      
         Reclamantă: Silex Ipari Automatizálási Zrt. (Budapesta, Ungaria) (reprezentant: Á. Baratta, avocată)
      
         Pârâte: Comisia Europeană și Agenția Executivă pentru Întreprinderi Mici și Mijlocii (EASME)
      
         Concluziile
      
      Reclamanta solicită Tribunalului:
      
                  —
               
               
                  Anularea notei de debit emise de EASME la 18 august 2020, nr. 3242009492 (denumită în continuare „nota de debit”) în măsura în care dispune plata a 55 454,44 de euro;
               
            
                  —
               
               
                  anularea scrisorii Ref. Ares(2020)4309529 – 18/08/2020 trimisă de EASME și care însoțește nota de debit (denumită în continuare „scrisoarea”) în măsura în care dispune rambursarea a 48 238,75 de euro prin eliberarea contribuției la Fondul de garantare;
               
            
                  —
               
               
                  anularea scrisorii trimise odată cu nota de debit, în măsura în care decontul financiar final pe care îl conține consideră costurile cu personalul directe, în cuantum de 210 423,11 de euro, ca fiind neeligibile;
               
            
                  —
               
               
                  anularea scrisorii trimise odată cu nota de debit, în măsura în care decontul financiar final pe care îl conține consideră costurile indirecte, în cuantum de 52 605,78 de euro, ca fiind neeligibile;
               
            
                  —
               
               
                  obligarea EASME și a Comisiei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă cinci motive.
      
                  1.
               
               
                  Primul motiv întemeiat pe încălcarea obligației de motivare
                  EASME și-a încălcat obligația de motivare întrucât nu și-a justificat din punct de vedere legal pretențiile conținute în nota de debit și în scrisoarea care o însoțește.
               
            
                  2.
               
               
                  Al doilea motiv întemeiat pe încălcarea principiului bunei administrări
                  EASME a încălcat principiul bunei administrări întrucât:
                  
                              —
                           
                           
                              nu a răspuns pe fond la rapoartele tehnice și la propunerile reclamantei și nici nu a răspuns la cererile de modificare a contractului reclamantei;
                           
                        
                              —
                           
                           
                              nu a asigurat faptul că un coordonator de proiect este disponibil într-un stadiu critic al proiectului;
                           
                        
                              —
                           
                           
                              a încălcat articolul 40 alineatul (2) din Regulamentul (UE) nr. 1290/2013 (1) referitor la implicarea experților independenți, precum și la cerințele privind conflictele de interese ale experților independenți prevăzute la alineatul (3) al aceluiași articol.
                           
                        
            
                  3.
               
               
                  Al treilea motiv întemeiat pe o eroare vădită de apreciere
                  EASME a săvârșit o eroare vădită de apreciere prin faptul că a reținut, în lista de referințe furnizată odată cu nota de debit, că proiectul nu îndeplinea în principiu obiectivele tehnice și comerciale globale, întrucât pentru a ajunge la această concluzie, pârâta nu a ținut seama de situația de fapt și de înscrisuri.
               
            
                  4.
               
               
                  Al patrulea motiv întemeiat pe încălcarea cerinței proporționalității
                  EASME a încălcat cerința proporționalității prin faptul că a declarat neeligibil un cuantum total de 263 028,89 de euro din cuantumul de 804 020,75 de euro al cheltuielilor declarate de reclamantă.
               
            
                  5.
               
               
                  Al cincilea motiv întemeiat pe încălcarea cerințelor bunei gestiuni financiare, în special a cerințelor privind economia, eficacitatea și eficiența.
               
            EASME nu a ținut seama de considerațiile reclamantei cu privire la evoluția nevoilor pieței și la necesitatea modificării proiectului în consecință.
      
         (1)  Regulamentul (UE) nr. 1290/2013 al Parlamentului European și al Consiliului din 11 decembrie 2013 de stabilire a normelor de participare și diseminare pentru „Programul-cadru pentru cercetare și inovare (2014-2020) – „Orizont 2020” și de abrogare a Regulamentului (CE) nr. 1906/2006 (JO 2013, L 347, p. 81).